Τέιλορ Ρότσεστι

Ο **Τέιλορ Κάμπελ Ρότσεστι** (*Taylor Campbell Rochestie*)*,* (Χιούστον, 1 Ιουλίου 1985) είναι Αμερικανός, πολιτογραφημένος Μαυροβούνιος, επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ερυθρό Αστέρα Βελιγραδίου. Εκπροσωπεί την Εθνική Μαυροβουνίου σε διεθνείς διοργανώσεις. 

## Πρώιμη ζωή
Ο Ρότσεστι είναι γιος του Χάουαρντ Ρότσεστι, Αμερικανού Εβραίου και της Κριστίνα (το γένος Κάμπελ). Γεννήθηκε στο Χιούστον του Τέξας.

## Σταδιοδρομία στο λύκειο
Ο Ρότσεστι παρακολούθησε το Λύκειο της Σάντα Μπάρμπαρα στην Καλιφόρνια, όπου άρχισε να παίζει μπάσκετ και αποφοίτησε ως ο πρώτος σκόρερ στην ιστορία του λυκείου. 

## Σταδιοδρομία στο κολλέγιο
Το 2004, ο Ρότσεστι φοίτησε στο Πανεπιστήμιο Τουλέιν, όπου έπαιξε ένα χρόνο κολεγιακής καλαθοσφαίρισης με τους Τουλέιν Γκριν Γουέιβ. Στη συνέχεια, μετακινήθηκε στο Πολιτειακό Πανεπιστήμιο της Ουάσινγκτον, όπου δεν αγωνίστηκε το ακαδημαϊκό έτος 2006, λόγω των κανονισμών της NCAA. Στη συνέχεια, έπαιξε με τους Ουάσινγκτον Στέιτ Κούγκαρς από το 2007 έως το 2009. 

## Επαγγελματική σταδιοδρομία
Ο Ρότσεστι δεν επιλέχθηκε στο NBA Ντραφτ του 2009. Στις 30 Ιουλίου 2009, υπέγραψε το πρώτο του επαγγελματικό συμβόλαιο με τη γερμανική Γκέτινγκεν, για τη σεζόν 2009-10. Βοήθησε την ομάδα του να κερδίσει τον τίτλο του EuroChallenge 2010 και ονομάστηκε ο Πολυτιμότερος Παίκτης του Φάιναλ Φορ της διοργάνωσης. 

Στις 23 Ιουνίου 2010, υπέγραψε μονοετές συμβόλαιο με τη Γαλατασαράι του Πρωταθλήματος Τουρκίας. Στις 8 Φεβρουαρίου 2011, αποχώρησε από το σύλλογο. Εννέα μέρες αργότερα επέστρεψε στη Γερμανία και υπέγραψε με την Άλμπα Βερολίνου για το υπόλοιπο της σεζόν. 

Στις 2 Αυγούστου 2011, υπέγραψε μονοετές συμβόλαιο με τη Λε Μαν Σαρτ Μπασκέτ του Πρωταθλήματος Γαλλίας. 

Στις 20 Ιουλίου 2012, υπέγραψε διετές συμβόλαιο με την Κάχα Λαμποράλ του Πρωταθλήματος Ισπανίας. Στις 8 Ιανουαρίου 2013, αποχώρησε από το σύλλογο. Την επόμενη μέρα, υπέγραψε με την Αντζέλικο Μπιέλα του Πρωταθλήματος Ιταλίας για το υπόλοιπο της σεζόν. 

Στις 26 Αυγούστου 2013, υπέγραψε συμβόλαιο ενός έτους με την ιταλική Σιένα.  Στις 5 Ιανουαρίου 2014, έφυγε από τη Σιένα και υπέγραψε με τη ρωσική Νίζνι Νόβγκοροντ για το υπόλοιπο της σεζόν. Στις 30 Ιουλίου 2014, ανανέωσε το συμβόλαιο του με τη Νίζνι για μια ακόμα σεζόν. Στις 5 Μαΐου 2015, του απονεμήθηκε το Βραβείο Κορυφαίου Σκόρερ Ευρωλίγκα Αλφόνσο Φορντ, ένα ετήσιο βραβείο που απονέμεται στους κορυφαίους σκόρερ της Ευρωλίγκα κάθε σεζόν. Η σεζόν της Νίζνι στο εθνικό πρωτάθλημα (VTB Λίγκα) τελείωσε, αφού αποκλείστηκε από την ΤΣΣΚΑ Μόσχας, με «σκούπα» 3-0 στην ημιτελική σειρά των πλέι οφ του πρωταθλήματος. 

Στις 21 Ιουνίου 2015, υπέγραψε συμβόλαιο δύο ετών, με επιλογή για ακόμη ένα, με τη Μακάμπι Τελ Αβίβ. Στις 3 Σεπτεμβρίου 2016, αποχώρησε από το σύλλογο. Δύο ημέρες αργότερα, υπέγραψε συμβόλαιο ενός έτους με τη Λοκομοτίβ Κουμπάν. 

Στις 8 Σεπτεμβρίου 2017, υπέγραψε με τον Ερυθρό Αστέρα για τη σεζόν 2017-18. Στις 19 Αυγούστου 2018, υπέγραψε με την κινεζική Τιαντζίν Πιονίερς. 

Στις 26 Μαρτίου 2019, υπέγραψε με την Ανχούι Ντράγκονς και θα συνεχίσει τη σταδιοδρομία του στην Κίνα. 

Στις 26 Οκτωβρίου 2019, υπέγραψε μονοετές συμβόλαιο με τον Ολυμπιακό. 

Στις 7 Οκτωβρίου 2020, επέστρεψε στον Ερυθρό Αστέρα. 

## Εθνική Μαυροβουνίου
Ο Ρότσεστι είναι μέλος της Εθνικής Μαυροβουνίου. Έχει αγωνιστεί στα προκριματικά για το Ευρωμπάσκετ 2013 και 2015. 

## Παραπομπές

## Εξωτερικοί σύνδεσμοι
* Προφίλ στο acb.com  
* Προφίλ στο euroleague.net 
* Προφίλ  στο fiba.com 
* Προφίλ  στο legabasket.it  
*    

Κατηγορία:Αμερικανοί καλαθοσφαιριστές
Κατηγορία:Μαυροβούνιοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Μαυροβουνίου
Κατηγορία:Καλαθοσφαιριστές ΒΓ Γκέτινγκεν
Κατηγορία:Καλαθοσφαιριστές Πρωταθλήματος Γερμανίας
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές ΜΚ Νίζνι Νόβγκοροντ
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές Ανχούι Ντράγκονς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Τιαντζίν Πιονίερς